b'\n_START_ARTICLE_\nKurt Wikstedt\n_START_PARAGRAPH_\nKurt Wikstedt (22. joulukuuta 1920 Tammisaari \xe2\x80\x93 2. syyskuuta 2011 Kauniainen) oli suomalainen teollisuusneuvos. Wikstedt oli koulutukseltaan diplomi-insin\xc3\xb6\xc3\xb6ri ja sotilasarvoltaan reservin majuri. H\xc3\xa4n palveli tulenjohtajana jatkosodan vuoden 1944 suurtaisteluissa Karjalan kannaksella ja Viipurissa. Wikstedt oli sodan j\xc3\xa4lkeen mukana k\xc3\xa4ynnist\xc3\xa4m\xc3\xa4ss\xc3\xa4 Nokian elektroniikkateollisuuden nousua.'